
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 407 

5 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 

Αθλητικού Οργανισμού Δήμου Ν. Ιωνίας. 1 

Τροποποίηση της υπ’ αριθμ. 6641/14.6.2002 (Β 828) 
απόφασης του Γενικού Γραμματέα της Περιφέρειας 
Δυτικής Ελλάδας που αφορά στον καθορισμό του 
ανωτάτου ορίου των επιτρεπόμενων κατ’ έτος 
ημερών μετακίνησης εκτός έδρας των υπαλλήλων 

που υπηρετούν στη Ν.Α. Αιτ/νίας. 2 

Καθορισμός αποζημίωσης του Προέδρου, των με¬ 
λών, του εισηγητή και του γραμματέα του Δ.Σ. 
της Δημοτικής Επιχείρησης'Υδρευσης Αποχέτευ¬ 
σης Καρδίτσας του Δήμου Καρδίτσας του Νομού 


Καρδίτσας. 3 

Τροποποίηση της συστατικής πράξης του δημοτι¬ 
κού νομικού προσώπου με την επωνυμία «Παιδι¬ 
κός Σταθμός Ευκαρπίας» στην Κοινότητα Ευκαρ¬ 
πίας του Νομού Θεσσαλονίκης. 4 

Αποζημίωση μελών, εισηγητή και γραμματέα Δημο¬ 
τικής επιχείρησηςΎδρευσης - Αποχέτευσης Ηρά¬ 
κλειας Ν. Σερρών και ορισμός του αντιπροέδρου 

σε πλήρη απασχόληση. 5 

Τροποποίηση συστατικής πράξης ΔΕΑΠΠΕΚ, Ν. Χαλ¬ 
κιδικής. 6 

Καθιέρωση υπερωριακής εργασίας (απογευματινής) 
για έναν υπάλληλο της Ν.Α. Φλώρινας, κατά το 

Α' εξάμηνο 2006. 7 

Κατάργηση Κανονισμού Λειτουργίας Ενοριακού Κέ¬ 
ντρου Νεότητας της Ενορίας Περιβολίων Ρεθύ- 
μνης. 8 


Α ΠΟΦΑΣΕΙ Σ 

Αριθμ. 12774 (1) 


Έγκριση του Οργανισμού Εσωτερικής Υπηρεσίας του 
Αθλητικού Οργανισμού Δήμου Ν. Ιωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν.1188/1981, όπως τροπο¬ 
ποιήθηκαν με τις όμοιες του αρθ. 8 παρ. 5 του ν.2307/1995. 

2. Τις διατάξεις του αρθ. 8 του ν.2503/1997. 


3. Τ ις συνδυασμένες διατάξεις των άρθρων 198 παρ. 
5 και 203 του Δ.Κ.Κ. (π.δ. 410/1995) 

4. Την υπ’ αριθμ. 48/2005 απόφαση του Διοικητικού 
Συμβουλίου του Αθλητικού Οργανισμού Δήμου Ν. Ιω¬ 
νίας, περί έγκρισης του Οργανισμού Εσωτερικής Υπη¬ 
ρεσίας. 

5. Την υπ’ αριθμ. 302/2005 απόφαση Δημοτικού Συμ¬ 
βουλίου του Δήμου Ν. Ιωνίας, με την οποία εκφράζει 
σύμφωνη γνώμη για την έγκριση του Οργανισμού Εσω¬ 
τερικής Υπηρεσίας του Αθλητικού Οργανισμού Δήμου 
Ν. Ιωνίας. 

6. Τη σύμφωνη γνωμοδότηση του αρμόδιου Υπηρε¬ 
σιακού Συμβουλίου που διατυπώθηκε στο υπ’ αριθμ. 
3/2006 πρακτικό του. 

7. Την υπ’ αριθμ. οικ. 16978/2003 απόφαση Γενικού 
Γ ραμματέα Περιφέρειας Αττικής περί μεταβίβασης αρ¬ 
μοδιοτήτων (ΦΕΚ 1693/18.11.2003), αποφασίζουμε: 

Εγκρίνουμε την υπ’ αριθμ. 48/2005 απόφαση του 
Διοικητικού Συμβουλίου του Ν.Π.Δ.Δ. με την επωνυμία 
«Αθλητικός Οργανισμός Δήμου Ν. Ιωνίας» και την επ’ 
αυτής γνώμη του Δημοτικού Συμβουλίου Ν. Ιωνίας 
που διατυπώθηκε στην υπ’ αριθμ. 302/2005 απόφασή 
του, περί έγκρισης του Οργανισμού Εσωτερικής Υπη¬ 
ρεσίας ως εξής: 

Αρθρο 1 

Διάρθρωση υπηρεσιών 

Οι υπηρεσίες του Αθλητικού Οργανισμού διαρθρώ¬ 
νονται ως εξής: 

1. Γ ραφείο Προέδρου 

2. Διεύθυνση Υπηρεσιών Αθλητικού Οργανισμού Δήμου 
Ν. Ιωνίας 

Αρθρο 2 

Πρόεδρος 

Α. Γ ραφείο γραμματειακής υποστήριξης Προέδρου 

• Έχει τη μέριμνα και επιμέλεια ενημέρωσης του 
Προέδρου για την αλληλογραφία του νομικού προ¬ 
σώπου 

• Μεριμνά και επιμελείται για την προπαρασκευή των 
συνεδριάσεων του Διοικητικού Συμβουλίου σε συνεργα¬ 
σία με τη Διεύθυνση του νομικού προσώπου 

• Διεκπεραιώνει κάθε υπόθεση που του αναθέτει ο 
Πρόεδρος η οποία δεν εμπίπτει στην αρμοδιότητα των 
άλλων υπηρεσιών του νομικού προσώπου 

Β. Γραφείο Τύπου και Δημοσίων Σχέσεων 

Στην αρμοδιότητα του γραφείου αυτού ανήκουν επίσης: 

• Η ενημέρωση του κοινού πάνω στην αποστολή του 
Αθλητικού Οργανισμού. 

• Η προβολή της δραστηριότητας του νομικού προ¬ 
σώπου. 

• Η μέριμνα για την προσέλκυση του ενδιαφέροντος 
των πολιτών για τη δημιουργία πνεύματος συνεργασίας 
με τον Αθλητικό Οργανισμό. 

• Η λήψη και εκτύπωση φωτογραφικού υλικού που 
αφορά στις εκδηλώσεις του νομικού προσώπου. 

• Η οργάνωση αθλητικών και καλλιτεχνικών εκδηλώ¬ 
σεων, εκθέσεων, συγκεντρώσεων διαλέξεων κ.λπ. 

• Η οργάνωση συνεντεύξεων τύπου, η έκδοση δελτίων 
τύπου και ενημερωτικών εντύπων. 

• Η διοχέτευση προς τα μέσα ενημέρωσης και δη¬ 
μοσιότητας κάθε φύσης εκδιδόμενου πληροφοριακού 
υλικού. 

• Η συστηματική συνεργασία με τα μέσα μαζικής ενη¬ 
μέρωσης και τους εκπροσώπους τους με σκοπό την 
αποτελεσματικότερη διάδοση ειδήσεων και πληροφο¬ 
ριών που αφορούν το νομικό πρόσωπο. 

• Η συστηματική παρακολούθηση του ημερήσιου και 
περιοδικού τύπου, η επιμέλεια της καθημερινής αποδελ¬ 
τίωσης αυτού και η ανταπόκριση κατόπιν συνεννόησης 
με τη διοίκηση στα σχόλια και άρθρα. Τηρεί αρχείο 
όλων αυτών των ενεργειών. 

• Μεριμνά να υπάρχει δημοσιογραφική ή φωτογραφική 
κάλυψη όλων των εκδηλώσεων του Αθλητικού Οργανι¬ 
σμού και τηρεί συστηματικά το φωτογραφικό αρχείο 
του Αθλητικού Οργανισμού. 

Άρθρο 3 

Διεύθυνση Υπηρεσιών του Αθλητικού Οργανισμού 

• Τμήμα Διοικητικών και Οικονομικών Υπηρεσιών 

• Τμήμα συντήρησης και επισκευής αθλητικών εγκα¬ 
ταστάσεων 

• Τ μήμα αθλητικών και πολιτιστικών δραστηριοτήτων 

Αρθρο 4 

Αρμοδιότητες Διεύθυνσης - Καθήκοντα Προϊσταμένου 

1. Φροντίζει για την έγκαιρη και σωστή υλοποίηση των 
αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για τη στελέ- 
χωση με προσωπικό της Διεύθυνσης και την απόδοση 
των προγραμμάτων Αθλητισμού. 

3/Εχει την ευθύνη για την πιστή εφαρμογή του Κανο¬ 
νισμού Λειτουργίας του νομικού προσώπου. 

4. Έχει την ευθύνη για την ομαλή λειτουργία, τάξη και 
καθαριότητα του νομικού προσώπου σε θέματα συντή¬ 
ρησης και καθαριότητας. 

5. Ασκεί κάθε αρμοδιότητα ή ενέργεια που του ανατί¬ 
θεται από το Διοικητικό Συμβούλιο με απόφασή του. 

6. Μετά από συνεννόηση με τις αρμόδιες υπηρεσίες 
εισηγείται για τις απαιτούμενες προμήθειες. 

7. Σε συνεννόηση με τις υπηρεσίες και τα Αθλητικά 
Σωματεία προβαίνει στην έκδοση προγράμματος λει¬ 
τουργίας προπονήσεων των αθλητικών σωματείων. 

8. Εισηγείται στο Διοικητικό Συμβούλιο για την πα¬ 
ραχώρηση των εγκαταστάσεων και για τη διεξαγωγή 
αθλητικών και πολιτιστικών εκδηλώσεων. 

9. Ενημερώνει τη διοίκηση για τις ελλείψεις διαφόρων 
αθλητικών οργάνων και λοιπών ειδών συντήρησης και 
καθαριότητας. 


10. Φροντίζει και ελέγχει όλες τις αθλητικές εγκατα¬ 
στάσεις και το περιβάλλον τους. 

11. Εισηγείται στο Διοικητικό Συμβούλιο όλα τα θέματα 
και παρίσταται χωρίς ψήφο σε όλες τις συνεδριάσεις. 

Αρθρο 5 

Αρμοδιότητες τμήματος 
Διοικητικών και Οικονομικών Υπηρεσιών. 

1. Καταρτίζει σύμφωνα με τις οδηγίες του Προέδρου 
του Διοικητικού Συμβουλίου την ημερήσια διάταξη των 
συνεδριάσεών του, φροντίζει για την έγκαιρη επίδοση 
των σχετικών προσκλήσεων στον Πρόεδρο και τα μέλη 
του Δ.Σ. και συγκεντρώνει όλα τα στοιχεία που είναι 
απαραίτητα για την πληρότητα των εισηγούμενων θε¬ 
μάτων. 

2. Υπάλληλος του τμήματος επωμίζεται τα καθήκοντα 
του ειδικού γραμματέα του Διοικητικού Συμβουλίου, ο 
οποίος προετοιμάζει τις συνεδριάσεις, παρίσταται σ’ 
αυτές φροντίζοντας για την κανονική διεξαγωγή τους 
και συντάσσει τα υπό του νόμου προβλεπόμενα πρόχει¬ 
ρα πρακτικά (αποφάσεις) που υπογράφονται από τους 
παρόντες Διοικητικούς Συμβούλους βάσει των οποίων 
συντάσσονται οι αποφάσεις του Διοικητικού Συμβουλίου 
που υποβάλλονται στην Περιφέρεια προς έγκριση και 
κοινοποιούνται όπου πρέπει. 

1. Φροντίζει να υποβάλλονται στην εποπτεύουσα αρχή 
οι αποφάσεις που παίρνει το Διοικητικό Συμβούλιο για 
τον έλεγχο ή έγκριση όπου ορίζει ο νόμος, παρακο¬ 
λουθεί την πορεία τους και κοινοποιεί στις αρμόδιες 
υπηρεσίες τις αποφάσεις αυτές, για υλοποίησή τους, 
μετά τον κατά νόμο έλεγχο. 

2. Παραλαμβάνει και πρωτοκολλεί αυθημερόν, συσχε¬ 
τίζει όλα τα εισερχόμενα και εξερχόμενα έγγραφα. 

3. Έχει την ευθύνη για την έγκαιρη διανομή των εγ¬ 
γράφων προς ενέργεια στα τμήματα και γραφεία και 
έχει την ευθύνη για την τήρηση των πρωτοτύπων σε 
αρχείο. 

4. Παραλαμβάνει και ταξινομεί τα προοριζόμενα για 
αρχειοθέτηση έγγραφα. 

5. Έχει την ευθύνη για τη διεκπεραίωση των εισερχο¬ 
μένων ή εξερχομένων εγγράφων καθώς και την τήρηση 
όλων των σχετικών βιβλίων παράδοσης. 

6. Έχει την ευθύνη για την τήρηση του γενικού αρ¬ 
χείου του Αθλητικού Οργανισμού και εισηγείται για 
την καταστροφή του θεωρούμενου ως άχρηστου, όταν 
απαιτείται. 

7. Έχει την μέριμνα για την τοιχοκόλληση και κοινοποί¬ 
ηση των διακηρύξεων των δημοπρασιών, των εγγράφων 
και των πιστοποιητικών διαφόρων υπηρεσιών. 

8. Χειρίζεται τα θέματα που έχουν σχέση με τους 
εργαζόμενους στον Αθλητικό Οργανισμό. 

9. Τηρεί ενημερωμένους με όλα τα απαραίτητα στοι¬ 
χεία υπηρεσιακούς φακέλους των εργαζομένων στο 
νομικό πρόσωπο. 

10. Χορηγεί ύστερα από αίτηση βεβαιώσεις προϋπηρε¬ 
σίας σε εργαζόμενους του Αθλητικού Οργανισμού. 

11. Καθορίζει το εβδομαδιαίο πρόγραμμα εργασίας του 
προσωπικού που εργάζεται με βάρδιες σε συνεργασία 
με τους Προϊσταμένους των άλλων τμημάτων. 

12. Ευθύνεται για την έγκαιρη και σωστή εφαρμογή της 
εργατικής νομοθεσίας σε ό,τι αφορά στους εργαζόμε¬ 
νους στον Αθλητικό Οργανισμό εισηγούμενο ανάλογα 
στο Διοικητικό Συμβούλιο. 

13. Επιμελείται για τη συγκέντρωση όλων των απαι- 
τούμενων στοιχείων και ενεργεί ότι, χρειάζεται για την 
απονομή συντάξεων στο Γενικό Λογιστήριο, ΙΚΑ, κ.λπ. 

14. Ασχολείται με την χορήγηση αδειών κάθε είδους 
(τακτικές, άνευ αποδοχών, αναρρωτικές, εκπαιδευτικές 
κ.λπ.). 

15. Διεκπεραιώνει τις διαδικασίες μισθοδοσίας και 
ασφάλισης του προσωπικού. 

16. Φροντίζει για την επικαιροποίηση του ηλεκτρονι¬ 
κού μητρώου υπαλλήλων, διαβιβάζοντας τα απαραίτητα 
στοιχεία στο Δήμο Ν. Ιωνίας, για την ΕΕΤΑΑ. 

17. Ελέγχει τις παρουσίες των εργαζομένων και ενημε¬ 
ρώνει το Διευθυντή για κάθε απουσία ή ανωμαλία. 

18. Φροντίζει για την έγκαιρη σύνταξη, αναμόρφωση 
και εκτέλεση του ετήσιου προϋπολογισμού σύμφωνα με 
τις διατάξεις του Κώδικα Δήμων και Κοινοτήτων που 
ισχύουν και για τα νομικά πρόσωπα. 

19. Φροντίζει επίσης για την έγκαιρη σύνταξη και υπο¬ 
βολή του ετήσιου απολογισμού. 

20. Παρακολουθεί την κίνηση εσόδων-εξόδων του 
Αθλητικού Οργανισμού κατά τομέα δραστηριότητας 
και ενημερώνει έγκαιρα τις ενδιαφερόμενες υπηρεσίες 
και το Διοικητικό Συμβούλιο. 

21. Προσδιορίζει τις τακτικές ανάγκες του νομικού 
προσώπου σε ετήσια βάση και προβαίνει στην προ¬ 
μήθεια διαφόρων υλικών σύμφωνα με τις ισχύουσες 
διατάξεις. 

22. Διενεργεί διαγωνισμούς για μισθώσεις, εκμισθώ¬ 
σεις, προμήθειες, εργασίες που αφορούν στο νομικό 
πρόσωπο σύμφωνα με τις διατάξεις που ισχύουν για 
τα Ν.Π.Δ.Δ. των ΟΤΑ. 

23. Φροντίζει για τη σύνταξη, προώθηση και έγκριση 
διαφόρων ενταλμάτων. 

24. Φροντίζει για την είσπραξη διαφόρων πόρων του 
Αθλητικού Οργανισμού. 

25. Φροντίζει σε συνεργασία με την ταμιακή υπηρεσία 
του Δήμου για τις πληρωμές διαφόρων προμηθευτών, 
αναδοχών έργων και διαφόρων τελών, χαρ/μου, ΙΚΑ,κλπ, 
σύμφωνα με τις ισχύουσες διατάξεις. 

26. Παραλαμβάνει και φυλάσσει το υλικό που προο¬ 
ρίζεται για το νομικό πρόσωπο. 

27. Εισηγείται και προβαίνει στην καταστροφή και 
εκποίηση του άχρηστου υλικού. 

28. Τηρεί τα απαιτούμενα βιβλία σύμφωνα με τις δια¬ 
τάξεις περί ΝΠΔΔ των ΟΤΑ. 

29. Φροντίζει για τον εξοπλισμό με τα απαραίτητα και 
κατάλληλα μέσα του Αθλητικού Οργανισμού. 

Αρθρο 6 

Αρμοδιότητες τμήματος 

συντήρησης και επισκευής αθλητικών εγκαταστάσεων. 

1. Εισηγείται στο Διοικητικό Συμβούλιο για την εκτέλε¬ 
ση συντήρησης ή κατασκευής και υπολογίζει τις απαι- 
τούμενες δαπάνες. 

2. Παρακολουθεί την εκτέλεση της συντήρησης ή 
κατασκευής απολογιστικά ή από εργολάβο Δημοσίων 
Έργων ή Εμπειροτέχνη, όπως προβλέπεται από τις σχε¬ 
τικές διατάξεις για τα δημόσια έργα. 

3. Επιβλέπει τις εργασίες μαζί με τον υπεύθυνο του 
Διοικητικού Συμβουλίου. 

4. Ευθύνεται για τη φύλαξη, συντήρηση, επισκευή του 
υλικού και μέσων εξοπλισμού των δημοτικών χώρων 
άθλησης. 


5. Τηρεί ενημερωτικά μητρώα για όλες τις εγκατα¬ 
στάσεις και το υλικό τους. 

6. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προ- 
μήθειά τους σε ετήσια βάση. 

7. Συνεργάζεται με τη Διεύθυνση, τα άλλα τμήματα ή 
γραφεία για θέματα συναρμοδιότητας. 

8. Φροντίζει και έχει την ευθύνη για τη συντήρηση και 
την ασφάλεια όλων των εγκαταστάσεων των δημοτικών 
χώρων άθλησης και συγκεκριμένα: 

Α. των κτιριακών εγκαταστάσεων 

Β. των ηλεκτρολογικών εγκαταστάσεων 

Γ. των υδραυλικών και θερμοϋδραυλικών εγκαταστά¬ 
σεων 

Δ. των υπαίθριων εγκαταστάσεων 

Ε. των ξυλουργικών εγκαταστάσεων 

Στ. κλάδεμα, κόψιμο χόρτων, λίπανση, ράντισμα, σκά¬ 
ψιμο. 

9. Έχει την ευθύνη της χάραξης των γραμμών σε οποι- 
οδήποτε αγωνιστικό χώρο του Σταδίου. 

10. Στα γήπεδα ποδοσφαίρου με χόρτο ή χωρίς χόρτο 
που μετά από μια ή περισσότερες χρήσεις οι γραμμές 
σβήνονται εντελώς και χρειάζεται ράμμα και μέτρηση 
των αποστάσεων, τότε την εργασία αυτή την κάνει το 
εν λόγω τμήμα. Μόνο στην περίπτωση που οι γραμμές 
φαίνονται και απλώς χρειάζονται φρεσκάρισμα για το 
συγκεκριμένο αγώνα ποδοσφαίρου, τότε το φρεσκάρι¬ 
σμα γίνεται από υπάλληλο της ΥΕ κατηγορίας γενικών 
καθηκόντων. 

11. Κάθε εργασία, τροποποίηση, αλλαγή επέκταση 
μηχανολογικού, ηλεκτρολογικού, υδραυλικής εγκατά¬ 
στασης του σχεδίου των δημοτικών χώρων άθλησης 
γίνεται σύμφωνα με τις ισχύουσες διατάξεις. 

12. Μια φορά τουλάχιστον θα πρέπει να υπάρχει έλεγ¬ 
χος λειτουργίας των μηχανολογικών εγκαταστάσεων 
από αρμόδιο μηχανικό της τεχνικής υπηρεσίας του Δή¬ 
μου και ελλείψει αυτού από την αρμόδια υπηρεσία της 
Περιφέρειας και να υποβάλλετε τεχνική έκθεση. 

13. Όπου λειτουργούν καυστήρες, λέβητες ΒΟΙίίΕΒ 
υποχρεωτικά θα γίνεται συντήρηση δύο φορές το χρόνο 
α) είτε από υπάλληλο αντίστοιχης ειδικότητας, β) είτε 
από ειδικό ιδιωτικό συνεργείο συντήρησης και θα δια¬ 
κόπτεται η λειτουργία του αθλητικού δημοτικού χώρου 
μετά από εισήγηση του αρμόδιου υπάλληλου. 

Άρθρο 7 

Αρμοδιότητες τμήματος 
αθλητικών και πολιτιστικών δραστηριοτήτων. 

1. Εκπόνηση αθλητικών και πολιτιστικών προγραμμά¬ 
των που αφορούν σε προγράμματα μαζικού αθλητισμού 
και μαζικής άσκησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Εισήγηση προς τη Διοίκηση για τη δημιουργία νέων 
αθλητικών κέντρων με την πρόβλεψη του απαιτούμενου 
τεχνικού εξοπλισμού, καθώς και την καλύτερη αξιοποί¬ 
ηση των υπαρχόντων αθλητικών χώρων. 

4. Συντονισμός, παρακολούθηση και έλεγχος της 
εφαρμογής προγραμμάτων γύμνασης και λοιπών αθλη¬ 
τικών εκδηλώσεων. 

5. Συνεργασία με τα αθλητικά σωματεία και συλλό¬ 
γους του Δήμου και παροχή κάθε δυνατής βοήθειας 
στη λειτουργία αυτών. 

6. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές 
φυσικής αγωγής των σχολείων. 

7. Προγραμματισμός και οργάνωση αθλητικών και 
πολιτιστικών εκδηλώσεων σχετικών με τα προγράμ¬ 
ματα που υλοποιεί το νομικό πρόσωπο, με σκοπό την 
διάδοση και την ανάπτυξη του αθλητικού πνεύματος 
σε όλους τους δημότες. Για την επίτευξη του σκοπού 
αυτού συνεργάζεται με το γραφείο τύπου και δημοσίων 
σχέσεων. 

8. Μεριμνά για την καλή λειτουργία και απόδοση της 
υλικοτεχνικής υποδομής των αιθουσών, καθώς επίσης 
και έχει την ευθύνη για τον εντοπισμό των βλαβών και 
τυχόν ελλείψεων του εξοπλισμού τους. 

9. Συντάσσει και έχει την ευθύνη για την εφαρμογή 
των κανονισμών διεξαγωγής των διαφόρων αθλημά¬ 
των. 

10. Μεριμνά για την αποφυγή ατυχημάτων κατά την 
ώρα άθλησης των αθλουμένων στα τμήματά τους. 

11. Μεριμνά για την παροχή πρώτων βοηθειών, περί¬ 
θαλψης, αντιμετώπισης εκτάκτων περιστατικών, όλων 
των αθλουμένων εντός των χώρων άθλησης. 

12. Τηρεί ατομικές καρτέλες όλων των αθλουμένων 
και σημειώνει τις επιδόσεις τους. 

13. Διαμορφώνει, εισηγείται και εφαρμόζει επικοινω- 
νιακή πολιτική και προγράμματα, σε συνεργασία με το 
γραφείο τύπου και δημοσίων σχέσεων με σκοπό την 
προβολή των δράσεων του Αθλητικού Οργανισμού. 

14. Φροντίζει για την ενημέρωση σε συνεργασία με 
το γραφείο τύπου και δημοσίων σχέσεων πάνω στις 
εκδηλώσεις του νομικού προσώπου και προβολή του 
με κάθε πρόσφορο μέσο. 

ΜΟΝΙΜΟ ΠΡΟΣΩΠΙΚΟ - ΚΑΤΗΓΟΡΙΕΣ 
Άρθρο 8 

Κατάταξη θέσεων σε κατηγορίες 

Οι θέσεις του προσωπικού που υπάγεται στις δια¬ 
τάξεις του παρόντος κατατάσσονται στις εξής κατη¬ 
γορίες: 

1. Κατηγορίες θέσεων Πανεπιστημιακής Εκπαίδευσης ΠΕ 

2. Κατηγορίες θέσεων Τεχνολογικής Εκπαίδευσης ΤΕ 

3. Κατηγορίες θέσεων Δευτεροβάθμιας Εκπαίδευσης ΔΕ 

4. Κατηγορίες θέσεων Υποχρεωτικής Εκπαίδευσης ΥΕ 

Αρθρο 9 

ΘΕΣΕΙΣ ΚΑΤΑ ΚΑΤΗΓΟΡΙΑ - ΤΥΠΙΚΑ ΠΡΟΣΟΝΤΑ 

1. Οι θέσεις της κατηγορίας ΥΕ είναι εκείνες για τις 
οποίες ως τυπικό προσόν διορισμού ορίζεται ο απο¬ 
λυτήριος τίτλος υποχρεωτικής εκπαίδευσης ή άλλος 
ισότιμος τίτλος. 

2. Οι θέσεις κατηγορίας ΔΕ είναι εκείνες για τις οποί¬ 
ες ως τυπικό προσόν διορισμού ορίζεται το ομώνυμο 
ή αντίστοιχο δίπλωμα ή απολυτήριος τίτλος σχολικών 
μονάδων του άρθρου 12 του π.δ. 50/2001 

3. Οι θέσεις της κατηγορίας ΤΕ είναι εκείνες για τις 
οποίες ως τυπικό προσόν διορισμού ορίζεται το ομώνυ¬ 
μο ή αντίστοιχο, κατά ειδικότητα, πτυχίο ή δίπλωμα ΤΕΙ 
ή ισότιμων τίτλων σχολών της ημεδαπής ή αλλοδαπής 
(άρθρο 12 π.δ.50/2001 

4. Οι θέσεις της κατηγορίας ΠΕ είναι εκείνες για τις 
οποίες ως τυπικό προσόν διορισμού ορίζεται το ομώ¬ 
νυμο κατά ειδικότητα πτυχίο ΑΕΙ της ημεδαπής ή το 


ομώνυμο ή συναφούς ονομασίας ισότιμο πτυχίο ή δί¬ 
πλωμα σχολών της αλλοδαπής. 

Άρθρο 10 

ΚΛΑΔΟΙ ΚΑΙ ΚΑΤΗΓΟΡΙΕΣ 

Η Οργανική σύνθεση του προσωπικού περιλαμβάνει 
όλες τις παραπάνω οργανικές κατηγορίες και διαρθρώ¬ 
νεται σε κλάδους και βαθμούς ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΙ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

Κλάδος ΠΕΙ Διοικητικού - Οικονομικού 

Μία (1) θέση με βαθμό Δ-Α 

Κλάδος ΠΕ10 Καθηγητών Φυσικής Αγωγής 

Έξι (6) θέσεις με βαθμό Δ-Α 

1. ΚΛΑΔΟΙ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
Κλάδοι ΤΕ ΜΗΧΑΝΟΛΟΓΩΝ 

Μία (1) θέση με βαθμό Δ-Α 

Κλάδοι ΤΕ ΗΛΕΚΤΡΟΛΟΓΩΝ 

Μία (1) θέση με βαθμό Δ-Α 

Κλάδοι ΤΕ 17 Διοικητικού - Λογιστικού 

Μία (1) θέση με βαθμό Δ-Α 

Κλάδοι ΤΕ 19 Πληροφορικής 

Μία (1) θέση με βαθμό Δ-Α 

Κλάδοι ΤΕ Γραφικών τεχνών & καλλιτεχνικών σπου¬ 
δών- φωτογραφία 
Μία (1) θέση με βαθμό Δ-Α 

2. ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
Κλάδοι ΔΕΙ Διοικητικού - Οικονομικού 

Τρεις (3) θέσεις με βαθμό Δ-Α 
Κλάδοι ΔΕ30 Υδραυλικού 
Μία (1) θέση με βαθμό Δ-Α 

3. ΚΛΑΔΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδοι ΥΕ16 Γ ενικών Καθηκόντων 
Εννέα (9) θέσεις με βαθμό Ε-Β 

Κλάδοι ΥΕ 16 εργατών καθαριότητας 

Τ ρεις (3) θέσεις με βαθμό Ε-Β 

Β. ΜΟΝΙΜΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

• ΚΛΑΔΟΙ ΔΕ 2 ΔΙΟΙΚΗΤΙΚΟΥ - ΛΟΓΙΣΤΙΚΟΥ 
Οι θέσεις του κλάδου αυτού είναι μία (1) 

• ΚΛΑΔΟΙ ΔΕ30 ΣΥΝΤΗΡΗΤΗ ΕΓΚΑΤΑΣΤΑΣΕΩΝ 
Οι θέσεις του κλάδου αυτού είναι μία (1) 

2. ΚΛΑΔΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 
ΚΛΑΔΟΣ ΥΕ16 ΓΕΝΙΚΩΝ ΚΑΘΗΚΟΝΤΩΝ 

Οι θέσεις του κλάδου αυτού είναι μία (1) 

Γ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟ¬ 
ΝΟΥ (ΠΡΟΣΩΠΟΠΑΓΕΙΣ) 

1. ΚΛΑΔΟΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 
Ηλεκτρολόγος - Ηχητικός 

Θέση μία (1). 

2. ΚΛΑΔΟΙ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Εργάτης - Καθαριστής 

Θέση μία (1) 

Τις παραπάνω θέσεις καταλαμβάνει το μόνιμο υπηρε¬ 
τούν προσωπικό του νομικού προσώπου, για το οποίο 
έχουν εκδοθεί διαπιστωτικές πράξεις και οι οποίες κα- 
ταργούνται με την κατά οιονδήποτε τρόπο αποχώρηση 
από την υπηρεσία των υπαλλήλων που τις κατέχουν. 

Οι υπάλληλοι που κατέχουν προσωρινές προσωπο¬ 
παγείς θέσεις, ανεξαρτήτως κλάδου και κατηγορίας, 
είναι ισότιμοι στις κρίσεις και διατηρούν όλα τα δικαι- 

ώματα και τις παροχές που απορρέουν από τις θέσεις 
διορισμού τους. 

Δ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ (ΕΠΟΧΙΚΟ) 

• ΚΛΑΔΟΙ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

ΚΛΑΔΟΙ ΠΕ10 ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 

Εξήντα (60) θέσεις που εγκρίνονται κάθε φορά με 

απόφαση του Δ. Σ του Νομικού Προσώπου σύμφωνα με 
τις ανάγκες των προγραμμάτων Μαζικού Αθλητισμού 
του Αθλητικού Οργανισμού. Η χρονική διάρκεια είναι 
μέχρι οκτώ (8) μήνες. 

Ε. ΣΥΜΒΑΣΕΙΣ ΕΡΓΟΥ 

Θέσεις τρεις (3) διάρκειας ενός (1) έτους. Δύο (2) Γυ- 
μναστές, ένας (1) Αθλίατρος. Οι θέσεις εγκρίνονται κάθε 
φορά με απόφαση του Δ.Σ. του Νομικού Προσώπου. 

Άρθρο 11 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

1. Ως Προϊστάμενος της Διεύθυνσης του Αθλητικού 
Οργανισμού, επιλέγεται υπάλληλος της κατηγορίας ΠΕΙ 
ή ΠΕ10 Καθηγητών Φυσικής Αγωγής ή ΤΕ17 Διοικητικού- 
Λογιστικού ή ΤΕ Μηχανολόγων ή ΤΕ Ηλεκτρολόγων ή 
ΤΕ 19 Πληροφορικής ή ΤΕ Γραφικών Τεχνών & Καλλι¬ 
τεχνικών σπουδών ή ΔΕΙ Διοικητικού - Οικονομικού ή 
ΔΕ2 Διοικητικού- Λογιστικού. 

2. Ως Προϊστάμενος του τμήματος Διοικητικού και Οι¬ 
κονομικού, επιλέγεται υπάλληλος της κατηγορίας ΠΕΙ 
ή ΤΕ 17 Διοικητικού - Λογιστικού ή ΔΕΙ Διοικητικού - 
Οικονομικού ή ΔΕ2 Διοικητικού-Λογιστικού. 

3. Ως Προϊστάμενος του τμήματος συντήρησης και 
επισκευής αθλητικών εγκαταστάσεων επιλέγεται υπάλ¬ 
ληλος των κλάδων ΤΕ Μηχανολόγων ή ΤΕ Ηλεκτρολό¬ 
γων ή ΔΕ Συντηρητή Εγκαταστάσεων, αν έχει τα τυπικά 
προσόντα. 

4. Ως Προϊστάμενος του τμήματος αθλητικών και πο¬ 
λιτιστικών δραστηριοτήτων επιλέγεται υπάλληλος του 
κλάδου ΠΕΙ0 καθηγητών Φυσικής Αγωγής ή ΤΕ17 ή ΤΕ19 
ή ΤΕ Γραφικών Τεχνών και Καλλιτεχνικών σπουδών 
ή ΔΕΙ Διοικητικού - Οικονομικού ή ΔΕ2 Διοικητικού - 
Λογιστικού. 

Άρθρο 12 

Για το διορισμό, τις προσλήψεις, τα καθήκοντα, τις 
αρμοδιότητες, τους περιορισμούς, το χρόνο εργασί¬ 
ας, την αστική ευθύνη, τα δικαιώματα, τις άδειες, τις 
μεταβολές υπηρεσιακής κατάστασης, το προβάδισμα, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης και την ιατροφαρμακευτική 
περίθαλψη των υπαλλήλων, εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 13 

Στον παρόντα οργανισμό εντάσσονται οι θέσεις των 

• μονίμων υπαλλήλων 

• των υπαλλήλων που κατέχουν μόνιμες προσωπο¬ 
παγείς θέσεις και 

• των υπαλλήλων που κατέχουν προσωποπαγείς θέ¬ 
σεις αορίστου χρόνου. 

Άρθρο 14 

Από την ψήφιση του παραπάνω Οργανισμού Εσωτε¬ 
ρικής Υπηρεσίας δεν προκαλείται επιπρόσθετη δαπάνη 
σε βάρος του προϋπολογισμού του ΝΠΔΔ για το έτος 


2005, για δε τα επόμενα έτη προκαλείται δαπάνη το 
ύψος της οποίας δεν μπορεί να προϋπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 3056 (2) 

Τροποποίηση της υπ’ αριθμ. 6641/14.6.2002 (Β 828) από¬ 
φασης του Γ ενικού Γ ραμματέα της Περιφέρειας Δυ¬ 
τικής Ελλάδας που αφορά στον καθορισμό του ανω- 
τάτου ορίου των επιτρεπομένων κατ’ έτος ημερών 
μετακίνησης εκτός έδρας των υπαλλήλων που υπη¬ 
ρετούν στη Ν.Α. Αιτ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του ν.2503/1997 (Α 107) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Τις διατάξεις του ν. 2685/1999 (Α 35) «κάλυψη δα¬ 
πανών μετακινούμενων υπαλλήλων εντός και εκτός 
επικράτειας κ.α.». 

3. Τις διατάξεις του άρθρου 25 παρ.6 του ν. 2738/1999 
(Α 180) «Συλλογικές Διαπραγματεύσεις στη Δημόσια Δι¬ 
οίκηση, μονιμοποιήσεις συμβασιούχων αορίστου χρόνου 
και άλλες διατάξεις». 

4. Την υπ’ αριθμ. 6641/14.6.2002 (Β 828) απόφαση του 
Γ ενικού Γ ραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επι- 
τρεπομένων κατ’ έτος ημερών μετακίνησης εκτός έδρας 
των υπαλλήλων που υπηρετούν στη Ν.Α. Αιτ/νίας. 

5. Την υπ’ αριθμ. 10787/23.9.2003 (Β 1481) απόφαση του 
Γ ενικού Γ ραμματέα της Περιφέρειας Δυτικής Ελλάδας 
που αφορά στον καθορισμό ανωτάτου ορίου των επι- 
τρεπομένων κατ’ έτος ημερών μετακίνησης εκτός έδρας 
των υπαλλήλων που υπηρετούν στη Δ/νση Περιβάλλο¬ 
ντος της Ν.Α Αιτωλ/νίας. 

6. Την υπ’ αριθμ. 4097/6.4.2005 (ΦΕΚ Β 505) απόφαση 
του Γενικού Γραμματέα της Περιφέρειας Δυτικής Ελ¬ 
λάδας που αφορά στην τροποποίηση της υπ’ αριθμ. 
6641/14.6.2002 (Β 828) απόφασης. 

7. Την υπ’ αριθμ. 14378/5.12.2005 (ΦΕΚ 1862/29.12.2005/ 
Β) απόφαση του Γενικού Γραμματέα της Περιφέρειας 
Δυτικής Ελλάδας που αφορά στην συμπλήρωση της υπ’ 
αριθμ. 4097/6.4.2005 (Β 505) απόφασης. 

8. Το γεγονός ότι το ύψος της προκαλούμενης από 
την απόφαση αυτή δαπάνης θα ανέλθει στο ποσό των 
17.500,00 Ευρώ και θα βαρύνει τον Ε.Φ. 350 Α', ΚΑΕ 0711 
της Ν.Α. Αιτωλ/νίας, αποφασίζουμε: 

Τροποποιούμε την υπ’ αριθμ. 6641/14.6.2002 (Β 828) 
απόφαση του Γ ενικού Γ ραμματέα της Περιφέρειας Δυτι¬ 
κής Ελλάδας που αφορά στον καθορισμό του ανωτάτου 
ορίου των επιτρεπομένων κατ’ έτος ημερών μετακίνησης 
εκτός έδρας των υπαλλήλων που υπηρετούν στη Ν.Α. 
Αιτ/νίας και επανακαθορίζουμε το ανώτατο όριο των 
επιτρεπομένων κατ’ έτος ημερών μετακίνησης εκτός 
έδρας, με δικαίωμα αποζημίωσης και όχι πέραν των 
εκατόν είκοσι ημερών ετησίως, για εκτέλεση υπηρεσίας 

των με οποιαδήποτε σχέση εργασίας υπαλλήλων που 
υπηρετούν στη Δ/νση Εμπορίου και Τουρισμού της Ν.Α. 
Αιτωλ/νίας, εφεξής και μέχρι τροποποιήσεως ή κατάρ¬ 
γησης της παρούσας, ως εξής: 


Δ/ΝΣΗ ΕΜΠΟΡΙΟΥ 
και ΤΟΥΡΙΣΜΟΥ 
της Ν.Α. Αιτωλ/νίας 

ΚΛΑΔΟΣ 

ΗΜΕΡΕΣ 

ΕΚΤΟΣ 

ΕΔΡΑΣ 


ΠΕ-ΔΙΟΙΚΗΤΙΚΟΥ- 

ΕΜΠΟΡΙΚΟΥ 

120 


ΠΕ ΧΗΜΙΚΩΝ 

120 


ΠΕ ΔΙΟΙΚΗΤΙΚΟΥ 

120 


ΠΕ ΧΗΜΙΚΩΝ 
ΜΗΧΑΝΙΚΩΝ 

120 


ΔΕ ΤΕΧΝΙΚΩΝ 

120 


ΔΕ ΟΔΗΓΩΝ 

120 

ΔΕ ΔΙΟΙΚΗΤΙΚΟΥ- 
ΛΟΓΙΣΤΙΚΟΥ 

120 


• Οι ημέρες εκτός έδρας που έχουν πραγματοποιηθεί 
μέχρι τη δημοσίευση της παρούσας, με βάση τις προ¬ 
ηγούμενες αποφάσεις μας περί καθορισμού ανωτάτου 
ημερών μετακίνησης εκτός έδρας, συμψηφίζονται με τις 
ημέρες εκτός έδρας, που καθορίζονται με την παρούσα 
απόφαση. 

• Από την έκδοση της απόφασης αυτής προκαλείται 
δαπάνη, η οποία θα βαρύνει τις πιστώσεις του Προϋπο¬ 
λογισμού της Νομαρχιακής Αυτοδιοίκησης Αιτωλ/νίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 8 Μαρτίου 2006 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

Αριθμ. 2546 (3) 

Καθορισμός αποζημίωσης του Προέδρου, των μελών, 
του εισηγητή και του γραμματέα του Δ.Σ. της Δη¬ 
μοτικής Επιχείρησης'Υδρευσης Αποχέτευσης Καρδί¬ 
τσας του Δήμου Καρδίτσας του Νομού Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 3 παρ.7 του ν. 1069/1980 
«περί κινήτρων για την ίδρυση επιχειρήσεων ύδρευσης 
και αποχέτευσης», όπως τροποποιήθηκαν με τις διατά¬ 
ξεις του άρθρου 8 του ν. 2839/12.9.2000. 

2. Την υπ’ αριθμ. 27/2006 απόφαση-πρόταση του Διοι¬ 
κητικού Συμβουλίου της Δημοτικής Επιχείρησης'Υδρευ- 
σης Αποχέτευσης Καρδίτσας του Δήμου Καρδίτσας του 
Νομού Καρδίτσας. 

3. Το γεγονός ότι από τις διατάξει αυτής της απόφα¬ 
σης προκαλείται δαπάνη σε βάρος του προϋπολογισμού 
της Επιχείρησης ύψους 8.010 € για το υπόλοιπο του 
τρέχοντος έτους, ήτοι 3 μήνες έως και την 30.12.2005, 
για το τρέχον έτος για την οποία έχει εγγράφει ανά¬ 
λογη πίστωση στον προϋπολογισμό της Επιχείρησης. 
Τα τέσσερα επόμενα έτη προβλέπεται να προκληθεί εις 
βάρος των προϋπολογισμών της Επιχείρησης δαπάνη 
ύψους 8.010 €, κατ’ έτος, για την οποία θα εγγραφούν 


σχετικές πιστώσεις στους ανάλογους κωδικούς των 
προϋπολογισμών των ετών αυτών, αποφασίζουμε: 

Καθορίζουμε την αποζημίωση του Προέδρου, των με¬ 
λών του Δ περί αποζημίωσης του Προέδρου, των μελών, 
του Εισηγητή και του Γραμματέα του Δ.Σ. της Δημο¬ 
τικής Επιχείρησης'Υδρευσης Αποχέτευσης Καρδίτσας 
του Δήμου Καρδίτσας του Νομού Καρδίτσας, για τη 
συμμετοχή τους στις συνεδριάσεις σε 74.17 ευρώ κατά 
συνεδρίαση. 

Ο αριθμός των συνεδριάσεων μπορεί να ανέλθει σε 
τέσσερις (4) το μήνα που θα πραγματοποιούνται εκτός 
των ωρών εργασίας της Επιχείρησης και μέχρι πέντε 
(5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 9 Μαρτίου 2006 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 49865/05 (4) 

Τροποποίηση της συστατικής πράξης του δημοτικού νο¬ 
μικού προσώπου με την επωνυμία «Παιδικός Σταθ¬ 
μός Ευκαρπίας» στην Κοινότητα Ευκαρπίας του Νο¬ 
μού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ.410/1995 
(Δ.Κ.Κ.). 

2. Τις διατάξεις του άρθρου 5 του ν.1894/1990 (ΦΕΚ 
110/Α/1990). 

3. Την υπ’ αριθμ. Ε.Σ. 45442/2.11.1994 απόφαση του Νο¬ 
μάρχη Θεσσαλονίκης (Φ.Ε.Κ. 880/28.11.1994) που αφορού¬ 
σε την σύσταση του παραπάνω νομικού προσώπου. 

4. Την υπ’ αριθμ. 398/2005 απόφαση του Κοινοτικού 
Συμβουλίου Ευκαρπίας. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύθηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β'/23.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής «Με εντολή Γ ενικού Γ ραμματέα» 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Τροποποιούμε την υπ’ αριθμ. Ε.Σ. 45442/2.11.1994 από¬ 
φαση του Νομάρχη Θεσσαλονίκης (Φ.Ε.Κ. 880/28.11.1994) 
που αφορούσε τη σύσταση του νομικού προσώπου με 
την επωνυμία «Παιδικός Σταθμός Ευκαρπίας» στην Κοι¬ 
νότητα Ευκαρπίας του Νομού Θεσσαλονίκης ως εξής: 

α) ως προς την επωνυμία του νομικού προσώπου, που 
μετονομάζεται σε «Παιδικός - Βρεφονηπιακός Σταθμός 
Ευκαρπίας». 

β) στο μέρος που αφορά την ετήσια επιχορήγηση 
της Κοινότητας Ευκαρπίας προς το νομικό πρόσωπο, η 
οποία ορίζεται σε 100.000,00 € τουλάχιστον. 

γ) ως προς τον σκοπό του νομικού προσώπου που 
είναι η ημερήσια παραμονή, διατροφή, διαπαιδαγώγηση 
και ψυχαγωγία των βρεφών και των νηπίων των οποίων 

εργάζεται η μητέρα, καθώς και βρεφών και νηπίων που 
για διάφορα κοινωνικά αίτια δεν μπορούν να έχουν τη 
φροντίδα και μέριμνα που θα πρέπει να είχαν μέσα στο 
οικογενειακό περιβάλλον. 

2. Το νομικό πρόσωπο διοικείται από Κοινοτικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του ν.1894/1990. 

3. Το νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Κοινοτικού Συμβουλίου και όταν αυτός κωλύεται από 
τον Αντιπρόεδρο. 

4. Κατά τα λοιπά ισχύει η υπ’ αριθμ. Ε.Σ. 45442/2.11.1994 
απόφαση του Νομάρχη Θεσσαλονίκης (Φ.Ε.Κ. 880/ 
28.11.1994). 

Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολο¬ 
γισμού της Κοινότητας Ευκαρπίας ύψους τουλάχιστον 
100.000,00 € που έχει εγγράφει στον Κ.Α. 00/6715.02 του 
προϋπολογισμού οικονομικού έτους 2006 για την επι¬ 
χορήγηση του Παιδικού - Βρεφονηπιακού Σταθμού. Το 
ποσό αυτό θα προσαρμόζεται προς τα πάνω ανάλογα 
με τις ανάγκες του νομικού προσώπου με απόφαση του 
Κοινοτικού Συμβουλίου. 

Για καθένα από τα επόμενα έτη θα υπάρξει πρόβλεψη 
ανάλογης πίστωσης στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 14 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 

-♦- 

Αριθμ. 1042 (5) 

Αποζημίωση μελών, εισηγητή και γραμματέα Δημοτι¬ 
κής επιχείρησηςΎδρευσης - Αποχέτευσης Ηράκλει¬ 
ας Ν. Σερρών και ορισμός του αντιπροέδρου σε πλή¬ 
ρη απασχόληση. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του άρθρου 3 παρ. 7 του ν. 1069/1980 
«Περί κινήτρων για την ίδρυση επιχειρήσεων ύδρευσης 
και αποχέτευσης» όπως αντικαταστάθηκαν με τις όμοιες 
του άρθρου 8 παρ. 9 του ν. 2839/2000. 

2. Την υπ’ αριθμ. 5631/26.7.2000 απόφασή μας «Με¬ 
ταβίβαση εξουσίας με υπογραφή «Με εντολή Γ ενικού 
Γ ραμματέα». 

3. Την υπ’ αριθμ. 1/2006 απόφαση - πρόταση του Διοι¬ 
κητικού Συμβουλίου της Δημοτικής ΕπιχείρησηςΎδρευ- 
σης και Αποχέτευσης Δήμου Ηράκλειας. 

4. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού της επιχείρησης ύψους 18.000€ για το έτος 2006, 
για την οποία έχει εγγράφει ανάλογη πίστωση στον 
προϋπολογισμό αυτής και στον Κ.Α. 61-01. Τα επόμενα 
έτη προβλέπεται να προκληθεί εις βάρος των προϋπο¬ 
λογισμών της επιχείρησης, δαπάνη ύψους 18.000€ για 
κάθε ένα έτος, για την οποία θα εγγραφούν σχετικές 
πιστώσεις στους ανάλογους κωδικούς των προϋπολο¬ 
γισμών αυτών, αποφασίζουμε: 


1. Καθορίζουμε την αποζημίωση των μελών, του ει¬ 
σηγητή και του γραμματέα του Δ.Σ. της Επιχείρησης 
Ύδρευσης και Αποχέτευσης Δήμου Ηράκλειας του Ν. 
Σερρών για την συμμετοχή τους σε συνεδριάσεις σε 
65€ ανά συνεδρίαση. Ο αριθμός των συνεδριάσεων για 
τις οποίες μπορούν να αποζημιωθούν, μπορεί να ανέλθει 
σε τρεις (3) τον μήνα που θα πραγματοποιούνται εκτός 
των ωρών εργασίας των υπηρεσιών της επιχείρησης και 
μέχρι πέντε (5) ώρες κάθε συνεδρίαση. 

2. Ορίζουμε τον Αντιπρόεδρο της ανωτέρω επιχεί¬ 
ρησης σε πλήρη απασχόληση στην επιχείρηση με τις 
ακόλουθες αρμοδιότητες : 

α) Διοικητική επιμέλεια των υποθέσεων και των συμ¬ 
φερόντων της επιχείρησης. 

β) Στρατηγικό σχεδίασμά της επιχείρησης λογοδοτώ¬ 
ντας για τις αποφάσεις του στο Δ.Σ. της επιχείρησης. 

γ) Να αποφασίζει επί θεμάτων που αφορούν τη λειτουρ¬ 
γία της επιχείρησης (Διοικητικά και Τεχνικά θέματα). 

δ) Να θεωρεί και να υπογράφει τα εντάλματα πληρωμής. 

Η αμοιβή του ανωτέρω καθορίζεται στο ποσό των 
1.329,17 € μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ Μ. ΤΣΙΑΚΙΡΗΣ 
-♦- 

Αριθμ. 1336 (6) 

Τροποποίηση συστατικής πράξης ΔΕΑΠΠΕΚ, 

Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 277 του π.δ. 410/1995. 

2. Την υπ’ αριθμ. 5177/1996 απόφασή μας, με την οποία 
συστήθηκε η ΔΕΑΠΠΕΚ. 

3. Την υπ’ αριθμ. 5/2006 απόφασή μας για την τροπο¬ 
ποίηση της συστατικής πράξης της ΔΕΑΠΠΕΚ. 

4. Την υπ’ αριθμ. 5631/26.7.2000 απόφαση του Γενικού 
Γ ραμματέα Περιφέρειας Κεντρικής Μακεδονίας Ορισμός 
εισηγητών και μεταβίβαση εξουσιοδότησης υπογραφής, 
Με εντολή Γ εν. Γ ραμματέα αποφάσεων, εγγράφων και 
άλλων πράξεων στο Γενικό Διευθυντή στους Προϊστ, 
Δ/νσεων, Τμημάτων και Γραφείων, των υπηρεσιών της 
Περιφέρειας, αποφασίζουμε: 

Εγκρίνεται η τροποποίηση της συστατικής πράξης 
της ΔΕΑΠΠΕΚ ως προς τον σκοπό που ήταν ο σχεδι- 
ασμός, η μελέτη, η κατασκευή και η Διαχείριση Δημο¬ 
τικών έργων και Υπηρεσιών γίνεται ο σχεδιασμός, η 
μελέτη, η κατασκευή και η Διαχείριση Δημοσίων έργων 
και Υπηρεσιών. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού του Δήμου Καλλικράτειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 23 Φεβρουάριου 2006 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

Αριθμ. 603 (7) 

Καθιέρωση υπερωριακής εργασίας (απογευματινής) για 
έναν υπάλληλο της Ν.Α. Φλώρινας, κατά το Α' εξά¬ 
μηνο 2006. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 25 παρ. 7 του ν. 2738/1999 
«Συλλογικές Διαπραγματεύσεις στη Δημόσια Διοίκηση...» 
(ΦΕΚ 180/Τ.Α79.9.1999). 

2. Τις διατάξεις των άρθρων 2 (παρ. 1 περ. β') και 3 
(παρ. 1) του ν. 301/1976 «Περί της εις την Εφημερίδα της 
Κυβερνήσεως δημοσιευομένης ύλης...» 

(ΦΕΚ91/τ.Α720.4.1976). 

3. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και ΟΤΑ,...»( ΦΕΚ 297/τ.Α'). 

4. Την ανάγκη υπερωριακής εργασίας πέραν του ωρα¬ 
ρίου και κατά τις απογευματινές ώρες υπαλλήλου της 
Ν.Α. Φλώρινας, ο οποίος λόγω της θέσεως του, εργά¬ 
ζεται και τις απογευματινές ώρες στο γραφείο Τύπου 
της Ν.Α. Φλώρινας. 

5. Το από 10.3.2006 υπηρεσιακό σημείωμα της Δ/νσης 
Οικονομικών Υπηρεσιών από το οποίο προκύπτει ότι έχει 
προβλεφθεί η απαιτούμενη πίστωση για την πληρωμή των 
υπερωριών του εν λόγω υπαλλήλου, αποφασίζουμε: 

Καθιερώνουμε υπερωριακή εργασία καθ’ υπέρβαση 
της υποχρεωτικής, κατά τις απογευματινές ώρες, κατά 
το Α' εξάμηνο 2006 για έναν υπάλληλο της Ν.Α. Φλώρι¬ 
νας (Γραφείο Τύπου), Π.Ε. Διοικητικού-Οικονομικού διότι 
ασχολείται πέραν του κανονικού ωραρίου εργασίας για 
την σύνταξη Δελτίων Τύπου και την επίλυση προβλημά¬ 
των που ανακύπτουν στο Γ ραφείο Τύπου της Ν.Α. Φλώ¬ 
ρινας, σε συνεργασία με το γραφείο του Νομάρχη. 

Η υπερωριακή απασχόληση αφορά τις ώρες: 

Α) από 14:30 μέχρι και 22:00 κάθε εργάσιμη ημέρα και 
μέχρι 60 ώρες μηνιαίως (απογευματινές). 

Οι δαπάνες της παρούσας θα βαρύνουν τις πιστώσεις 
της Ν.Α. Φλώρινας, του Φ 072, ΚΑΕ 0511 ύψους 1.820,00 
ευρώ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 10 Μαρτίου 2006 

Ο Νομάρχης 
ΙΩΑΝΝΗΣ ΣΤΡΑΤΑΚΗΣ 

-♦- 

Αριθμ. 16/2006 (8) 

Κατάργηση Κανονισμού Λειτουργίας Ενοριακού 
Κέντρου Νεότητας της Ενορίας Περιβολίων Ρεθύμνης. 

Ο ΜΗΤΡΟΠΟΛΙΤΗΣ ΡΕΘΥΜΝΗΣ 
ΚΑΙ ΑΥΛΟΠΟΤΑΜΟΥ 

Έχοντας υπόψη: 

α) τις διατάξεις του ν. 4149/1961 «Περί Καταστατικού 
Χάρτου της εν Κρήτη Ορθοδόξου Εκκλησίας», 
β) την υπ’ αριθμ. 1/2006 απόφαση του Εκκλησιαστικού 
Συμβουλίου της Ενορίας Αγίου Γεωργίου Περιβολίων 
Ρεθύμνης, με την οποίαν εισηγείται την παύση της λει¬ 
τουργίας του Ενοριακού Κέντρου Νεότητας, 
γ) την υπ’ αριθμ. 8/2006 απόφαση του Συμβουλίου 
του Κέντρου Νεότητος «Άγιος Παντελεήμων» της Ιεράς 
Μητροπόλεως Ρεθύμνης και Αυλοποτάμου, με την οποία 
γίνεται δεκτή η παραπάνω εισήγηση και 
δ) το γεγονός ότι δεν υφίστανται πλέον οι λόγοι ισχύ¬ 
ος του Κανονισμού Λειτουργίας του Ενοριακού Κέντρου, 
που εγκρίθηκε με την υπ’ αριθμ. 5/1999 απόφασή μας 
(Φ.Ε.Κ. Β' 170/2.3.1999, σσ. 2501-2), αποφασίζουμε: 

α) την κατάργηση του εν λόγω Κανονισμού Λειτουρ¬ 
γίας του Ενοριακού Κέντρου Περιβολίων Ρεθύμνης και 
β) τη δημοσίευση της παρούσας στην Εφημερίδα της 
Κυβερνήσεως και στο επίσημο Δελτίον «Απόστολος Τί¬ 
τος» της Εκκλησίας Κρήτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 7 Μαρτίου 2006 
Ο Μητροπολίτης 

ί Ο Ρεθύμνης και Αυλοποτάμου ΑΝΘΙΜΟΣ 

